Държавен вестник, бр. 44, 2011 г., стр. 130

СТР.  130	
Д Ъ Р Ж А В Е Н  В Е С Т Н И К 	
БРОЙ  44
(2) Чрез отбелязване на вярното се опре­
делят полът на лицето и видът на болничния 
лист:
1. първият болничен лист при всяко ново 
излизане в отпуск поради временна нерабо­
тоспособност се обозначава като „Първичен“, 
а следващите за непосредственото продължа­
ване на временната неработоспособност – като 
„Продължение“;
2. когато непосредственото продължаване 
на временната неработоспособност се обуславя 
от заболяване, което не е свързано с предход­
ното, за което дотогава е получаван отпуск по 
болест, издаденият болничен лист за новото 
заболяване се означава като „Първичен“.
Чл. 18. На втори, трети и четвърти ред се 
попълват:
1. името и видът на лечебното заведение 
по ЗЛЗ;
2. името на лекаря/видът на лекарската 
консултативна комисия (ЛКК), клиниката/
отделението, които издават болничния лист;
3. точният адрес на лечебното заведение.
Чл. 19. На пети и шести ред се вписват 
името, презимето и фамилията на лицето, на 
което се издава болничният лист, навърше­
ните години и постоянният адрес на лицето.
Чл. 20. На 7-и, 8-и и 9-и ред се вписват 
наименованието и пълният адрес на пред­
приятието, учреждението, организацията 
или фирмата, където се осигурява, както и 
професията (длъжността), която лицето уп­
ражнява в момента.
Чл. 21. В полето „Диагноза“ се вписва 
основната диагноза, която е довела до вре­
менна неработоспособност. Когато болнич­
ният лист се издава за придружаване или 
за гледане на болен член от семейството, се 
вписва диагнозата на болния. Диагнозите се 
вписват чрез латинското им наименование с 
български букви.
Чл. 22. В ред „Причина за неработоспособ­
ността“ се квалифицира случаят по списъка 
на причините за временна неработоспособност 
(приложение № 1).
Чл. 23. В зависимост от състоянието на 
болния се отбелязва един от режимите на 
лечение съгласно чл. 15, ал. 1 от Наредбата 
за медицинската експертиза.
Чл. 24. При издаване на болничен лист за 
бременност или раждане в съответния ред 
се вписва датата на термина или раждането.
Чл. 25. При издаване на болничен лист 
за придружаване и гледане на болен член от 
семейството в съответните редове се вписват 
родствената връзка и имената на болния.
Чл. 26. (1) На реда „Да се яви на преглед 
на“ се вписва датата на евентуалния контро­
лен преглед, който се назначава най-късно за 
последния ден от изтичането на разрешения 
отпуск по болничния лист.
(2) Когато болничният лист се издава на 
основание решение на ЛКК или експертно 
решение на териториална експертна лекарска 
комисия/Националната експертна лекарска 
комисия (ТЕЛК/НЕЛК), в определеното място 
се вписват номерът и датата на решението.
Чл. 27. (1) Редовете на реквизита „Бележ­
ки“ се попълват с всички видове бележки, 
необходими за доизясняване на някои дан­
ни, свързани с изискванията на Наредбата 
за медицинската експертиза и Наредбата 
за трудоустрояване, приета с ПМС № 72 от 
1986 г. (броят на работодателите или осигу­
рителите, за които е издаден; за случаите по 
чл. 15, ал. 3 и чл. 35, ал. 5 от Наредбата за 
медицинска експертиза се отразяват напра­
вените промени в режима; за случаите по 
чл. 29 от Наредбата за медицинската експер­
тиза, че неработоспособността е вследствие 
на раждането; „Заразна болест“ при повод и 
във връзка с такава; основанието за издаване 
на болничен лист за лечение или раждане в 
чужбина; работното място или длъжността 
при трудоустрояване; при съмнение за трудова 
злополука – „За доказване с разпореждане на 
ТП на НОИ“, и др.).
(2) За случаите по чл. 14, ал. 3 от Наред­
бата за медицинската експертиза в реквизит 
„Бележки“ на болничния лист се вписват 
номерът на предходния болничен лист и 
продължителността на отпуска по болест по 
него „от – до“.
(3) При издаване на болничен лист за 
късни последици и усложнения вследствие 
на призната с разпореждане на ТП на НОИ 
трудова злополука в реквизит „Бележки“ се 
вписват номерът и датата на издаване на 
първия болничен лист.
Чл. 28. Болничният лист за временна нера­
ботоспособност на осиновителка (осиновител) 
се оформя, като:
1. в ред „№ в амб. журн./Ист. на заб.“ се 
попълва съответният номер в зависимост от 
конкретния случай;
2. „Причина за неработоспособността“ не 
се попълва;
3. в реда „Диагноза“ се попълва текстът: 
„За гледане на дете“, като в ред „Бележки“ 
се вписват имената на детето и датата на 
раждането му;
4. останалите редове се попълват съгласно 
общите изисквания.
Чл. 29. (1) Болничният лист за случаите по 
чл. 167 от Кодекса на труда се оформя, като: